Diari Oficial de la Generalitat Valenciana


Sumari del DOGV 8215, del 18-01-2018 (2017/12419)

RESOLUCIÓ de 12 de desembre de 2017, de la Secretaria Autonòmica de l'Agència Valenciana del Turisme, de declaració provisional com a municipi turístic de la Comunitat Valenciana del municipi de Sollana.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8215

Data del DOGV
:   18-01-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/12453


Data del document
:   12-12-2017

Organisme emissor
:   Agència Valenciana del Turisme

Tipus de document
:   Resolució

Descriptors 

:   * Agència Valenciana del Turisme
    * Sollana

RESOLUCIÓ de 12 de desembre de 2017, de la Secretaria Autonòmica de l'Agència Valenciana del Turisme, de declaració provisional com a municipi turístic de la Comunitat Valenciana del municipi de Sollana. [2017/12077]  
Vist l'expedient de sol·licitud de declaració de municipi turístic formulada per l'Ajuntament de Sollana.  
  
Tenint en compte que:  
1. En virtut de l'acord adoptat per la majoria absoluta dels membres, la corporació municipal va sol·licitar la declaració de municipi turístic de la Comunitat Valenciana.  
2. De la documentació que consta en l'expedient es dedueix el compliment dels requisits exigits per l'article 25 de la Llei 3/1998, de 21 de maig, de la Generalitat, de turisme de la Comunitat Valenciana, per a ser declarat municipi turístic per la via d'atracció turística en entendre's acreditats els punts següents:  
Que pels seus atractius naturals, monumentals o socioculturals rep un nombre significatiu de visitants amb relació als habitants inscrits en el padró de residents.  
  
Fonaments de dret  
1. L'article 25 de la Llei 3/1998, de 21 de maig, de la Generalitat, de turisme de la Comunitat Valenciana, estableix que «podran assolir la consideració de municipi turístic de la Comunitat Valenciana aquells que puguen identificar-se amb algun dels supòsits següents:  
  
[...] - Destinació d'atracció turística. Aquells que pels seus atractius naturals, monumentals, socioculturals o per la seua rellevància en algun mercat turístic específic, reben en un determinat moment de l'any un nombre significatiu de visitants amb relació a la seua població de dret, sense que hi pernocten necessàriament en aquests.»  
2. L'article 28 de la Llei 3/1998, de 21 de maig, de la Generalitat, de turisme de la Comunitat Valenciana, estableix que «el règim previst en aquesta llei s'aplicarà a tots aquells municipis que així ho sol·liciten quan reunisquen els requisits exigits en aquesta per a la seua declaració com a municipi turístic.»  
3. L'article 29 de la Llei 3/1998, de 21 de maig, de la Generalitat, de turisme de la Comunitat Valenciana, sobre procediment per a la declaració de municipi turístic.  
En virtut de l'anterior, conforme amb els preceptes legals citats i altres de general i pertinent aplicació i vista la proposta de la directora general de Turisme de data 11 de desembre de 2017, resolc:  
Primer  
Declarar provisionalment, de conformitat amb el que estableix l'article 25 de la Llei 3/1998, de 21 de maig, de la Generalitat, de turisme de la Comunitat Valenciana, municipi turístic de la Comunitat Valenciana el municipi de Sollana.  
Segon  
Sotmetre l'expedient a informació pública durant un termini de 20 dies mitjançant un anunci en el Diari Oficial de la Generalitat Valenciana.  
  
València, 12 de desembre de 2017.- El secretari autonòmic de l'Agència Valenciana del Turisme: Francesc Colomer Sánchez.